அறிவும் பண்பும் உடையவர்களுக்குப் பணம் பணியாள். ஆனால் , இவை இல்லாதவர்க்கோ மோசமான எசமானன். வாழ்க்கையை உணர்ந்து கொள்ளச் செல்வம் மட்டுமன்றி வறுமையும்கூடத் துணை செய்யும். பொருளும் தேவை ; அதைத் துய்க்கத் திறனும் தேவை. பொருளை மற்றவர்களுக்குக் கொடுத்து மகிழ்ச்சி பெறலாம். செல்வத்தைத் தனியே அனுபவித்தல் இழத்தலுக்குச் சமம். செல்வத்துப் பயனே ஈதல் துய்ப்பேம் எனினே தப்புந பலவே ( புறம் 189 ; 7-8 ) என்கிறது புறநானூறு. ஒப்புரவின் பயன் ஊருணி , தேவைப்படுவோர் அனைவரும் தண்ணீர் எடுத்துக் குடிப்பதற்கு உரிமை உடையது. அதைத் தடுப்பார்